Решение на Общия съд от 7 септември 2022 г. — Гърция/Комисия
(Дело T-217/20)1
(ЕФГЗ и ЕЗФРСР — Разходи, изключени от финансиране — Разходи, направени от Гърция — Развитие на селските райони — Ключови проверки — Фиксирани финансови корекции — Задължение за мотивиране — Защита на оправданите правни очаквания — Правна сигурност — Пропорционалност — Принцип на добра администрация)
Език на производството: гръцки
Страни
Жалбоподател: Република Гърция (представители: E. Tsaousi, A.-E. Vasilopoulou и E.-E. Krompa)
Ответник: Европейска комисия (представители: M. Konstantinidis, J. Aquilina и M. Kaduczak)
Предмет
С жалбата си на основание член 263 ДФЕС Република Гърция иска частична отмяна на Решение за изпълнение (ЕС) 2020/201 на Комисията от 12 февруари 2020 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 42, 2020 г., стр. 17).
Диспозитив
Отхвърля жалбата.
Осъжда Република Гърция да заплати съдебните разноски.
____________
1     ОВ C 222, 6.7.2020 г.